**Nagyrécsei Közös Önkormányzati Hivata****l jegyzője**

 Cím: 8756 Nagyrécse, Kossuth L. u. 48.

 Tel: (93) 371 001, E-mail: jegyzo@nagyrecse.hu

**Ügyintéző:** Makár Krisztina

**Értesítés**

építményadó megállapításáról, adatbejelentési kötelezettségről

Tájékoztatom arról, hogy Csapi Község Önkormányzata Képviselő-testülete a 11/2019. (XI.27.) számú helyi adókról szóló önkormányzati rendeletével a település illetékességi területére (belterület) bevezette az építményadót, jelenleg ez a rendelet szabályozza ezt az adónemet. E rendelet 2020.01.01. napján lépett hatályba. Ezzel egyidejűleg hatályát vesztették Csapi Község Önkormányzata Képviselő-testületének az építményadóról szóló 9/2013. (V.6.), az építményadó módosításáról szóló 10/2015. (IX.15.) önkormányzati rendeletek.

Az adóval kapcsolatos legfontosabb szabályokat a Htv., továbbá a Csapi Község Önkormányzata helyi adókról szóló rendelete határozza meg:

A helyi adókról szóló 1990. évi C. törvény (Htv.) 12.§-a a helyi építményadó alanya az, aki a naptári év első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (A tulajdonos és a vagyoni értékű jog jogosítottja együtt: tulajdonos). Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adóalanyisággal kapcsolatos jogokkal és kötelezettségekkel egy tulajdonost is felruházhatnak.

**Az adózás rendjéről szóló 2003. évi XCII. törvény (a továbbiakban: Art.) 32. § (2) bekezdése alapján az adózónak az adókötelezettség keletkezését, változását követő 15 napon belül adóbevallást kell benyújtani az adóhatósághoz, az Art. 31. (1) bekezdése alapján erre a célra rendszeresített nyomtatványon.**

**Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adóalanyisággal kapcsolatos jogokkal és kötelezettségekkel egy tulajdonost is felruházhatnak.” Az adófizetési kötelezettség a bevallással keletkezik**. A benyújtott bevallás alapján az adóhatóság nyilvántartásba veszi Önt, és megküldi a fizetési kötelezettségről szóló határozatot.

**Csapi Község Önkormányzata Képviselő-testülete 11/2019. (XI.27.) számú helyi adókról szóló önkormányzati rendeletének 2.§-a szól az építményadóról:**

(1) Adóköteles Csapi területén a Htv. 11. §-a szerinti adótárgy, beleértve a vállalkozó üzleti célt szolgáló épületét, épületrészét (belterület).

**(2) Az adó alapja az építmény m2-ben számított hasznos alapterülete.**

**(3) Az adó évi mértéke: 600 Ft/m2,**

(4) Mentes az építményadó alól:

a) a Htv. 13. §-a szerinti adótárgy,

b) az e rendelet alapján magánszemély kommunális adója hatálya alá tartozó adótárgy;

**(5) Adókedvezmény**

**a) A /3/ bekezdésben meghatározott adómértékből**

**600 Ft / m2, adókedvezmény illeti meg** az adó alanyát a lakás és nem lakás céljára szolgáló építmény után, ha az adóalany az adóév első napján a lakcímet igazoló hatósági igazolvány adatai szerint ott állandó lakcím szerint bejelentkezett és azt ténylegesen (életvitelszerűen) is lakhelyként használja; melyet az adóhatóság felszólítására, legalább 6 havi – nem alapdíjas – közüzemi számlával igazolni tud.

Az építményadót késedelmi pótlék terhe nélkül – a többi helyi adóhoz hasonlóan – két egyenlő részletben, minden év március 15-ig, illetve szeptember 15-ig kell megfizetni (az adóhatóságunk által küldött adófizetési értesítő átvételét követően készpénz-átutalási megbízással vagy átutalással).